ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
স্বাস্থ্যকর্মীদের মধ্যে কোভিড-১৯ জনিত মৃত্যু
নয়াদিল্লি, ১৫ সেপ্টেম্বর, ২০২০
স্বাস্থ্যের বিষয়টি রাজ্যের এক্তিয়ারভুক্ত। তাই এ ধরনের কোনও তথ্য বা পরিসংখ্যান কেন্দ্রীয় স্তরে স্বাস্থ্য ও পরিবারকল্যাণ মন্ত্রকের কাছে নেই। অবশ্য, প্রধানমন্ত্রী গরীব কল্যাণ বিমা প্যাকেজের আওতায় যাঁরা বিমার সুবিধা নিয়েছেন, তাঁদের তথ্য জাতীয় স্তরে রাখা হয়।
কেন্দ্রীয় স্বাস্থ্য মন্ত্রক রাজ্য সরকারগুলিকে সংক্রমণ প্রতিরোধ ও নিয়ন্ত্রণ মোকাবিলা সম্পর্কিত নীতি-নির্দেশিকা দিয়ে থাকে। গত মার্চ মাসে এ ধরনের রোগ-ব্যাধি নিয়ন্ত্রণের জন্য রাজ্যগুলিকে নিয়ে একটি প্রশিক্ষণ কর্মসূচি আয়োজিত হয়। এছাড়াও, আইগট প্ল্যাটফর্মে সব ধরনের স্বাস্থ্যকর্মীদের জন্য সংক্রামক রোগ-ব্যাধি প্রতিরোধ ও নিয়ন্ত্রণ সংক্রান্ত প্রশিক্ষণের ব্যবস্থা করা হয়েছে। রাজ্যগুলিকে সংক্রামক রোগ-ব্যাধি নিয়ন্ত্রণ ও প্রতিরোধের জন্য কমিটি গঠন করতে বলা হয়েছে। হাসপাতালগুলিতেও স্বাস্থ্যকর্মীদের ওপর নজর রাখার জন্য একজন নোডাল আধিকারিককে চিহ্নিত করতে বলা হয়েছে। উচ্চ ঝুঁকি রয়েছে এমন ক্ষেত্রে স্বাস্থ্যকর্মীদের সাতদিনের কোয়ারেন্টাইনের পরামর্শ দেওয়া হয়েছে। মন্ত্রক গত ১৮ জুন হাসপাতালগুলিতে কোভিড ও কোভিড-বহির্ভূত চিকিৎসা পরিষেবার সঙ্গে যুক্ত স্বাস্থ্যকর্মীদের সুরক্ষার জন্য পরামর্শ জারি করেছে। এছাড়াও স্বাস্থ্যকর্মীদের জন্য হাসপাতালগুলিতে পিপিই কিটের ব্যবহার সম্পর্কে নির্দেশিকা জারি করা হয়েছে। এমনকি স্বাস্থ্যকর্মীদের সংক্রমণ প্রতিরোধে হাইড্রক্সিক্লোরোকুইন প্রতিষেধক দেওয়া হচ্ছে। কেন্দ্রীয় মন্ত্রিসভা গত ২২ মার্চ ভারতে কোভিড-১৯ পরিস্থিতি মোকাবিলায় আপৎকালীন ব্যবস্থা ও স্বাস্থ্যক্ষেত্রকে প্রস্তুত রাখার জন্য ১৫ হাজার কোটি টাকার একটি তহবিল অনুমোদন করে। রাজ্যগুলিকে আপৎকালীন পরিস্থিতিতে কোভিড-১৯ মোকাবিলার জন্য এই তহবিল বরাদ্দ করা হয়। এছাড়াও, রাজ্যগুলিকে করোনা সংক্রমণ মোকাবিলা ও প্রতিরোধে ৩ কোটি ৫ লক্ষ এন-৯৫ মাস্ক এবং ১ কোটি ২০ লক্ষ পিপিই কিট দেওয়া হয়েছে।
রাজ্যগুলির পক্ষ থেকে পাওয়া তথ্যানুযায়ী, প্রধানমন্ত্রী গরীব কল্যাণ প্যাকেজের আওতায় কোভিড-১৯ জনিত স্বাস্থ্যকর্মীদের মৃত্যুর যে পরিসংখ্যান কেন্দ্রীয় সরকারের কাছে দেওয়া হয়েছে তাতে দেখা যাচ্ছে, গত ১১ সেপ্টেম্বর পর্যন্ত পশ্চিমবঙ্গে চারজন চিকিৎসক, চারজন এএলএম কর্মী, দু'জন আশাকর্মী সহ মোট ১৪ জনের মৃত্যু হয়েছে। রাজ্যগুলির বিস্তারিত পরিসংখ্যান নিম্নরূপ :
পিএমজিকেপি : বিমা কর্মসূচি অনুযায়ী কোভিড-১৯-এ মৃত স্বাস্থ্যকর্মীর সংখ্যা
রাজ্য / কেন্দ্রশাসিত অঞ্চলের তালিকা 
ক্রমিক সংখ্যা
রাজ্য / কেন্দ্রশাসিত অঞ্চল
চিকিৎসক
এএনএম / এমপিএইচডব্লিউ
আশা
অন্যান্য
মোট
১
আন্দামান ও নিকোবর দ্বীপপুঞ্জ
১
০
০
০
১
২
অন্ধ্রপ্রদেশ
৫
৫
১
১
১২
৩
অরুণাচল প্রদেশ
০
০
০
০
০
৪
অসম
১
০
০
৪
৫
৫
বিহার
৪
১
১
০
৬
৬
চণ্ডীগড়
০
০
০
০
০
৭
ছত্তিশগড়
২
০
১
১
৪
৮
দিল্লি
৩
০
০
৫
৮
৯
গুজরাট
৫
৬
২
১
১৪
১০
হরিয়ানা
২
০
০
০
২
১১
হিমাচল প্রদেশ
০
০
১
০
১
১২
জম্মু ও কাশ্মীর
২
০
০
১
৩
১৩
ঝাড়খণ্ড
২
২
১
১
৬
১৪
কর্ণাটক
২
০
১
১
৪
১৫
কেরল
০
০
০
১
১
১৬
মধ্যপ্রদেশ
৩
০
০
৪
৭
১৭
মহারাষ্ট্র
৬
৩
০
১২
২১
১৮
মিজোরাম
০
০
০
২
২
১৯
ওড়িশা
৩
১
০
১
৫
২০
পাঞ্জাব
১
২
১
১
৫
২১
পুদুচেরী
০
০
০
০
০
২২
রাজস্থান
২
৫
০
১
৮
২৩
তামিলনাড়ু
৫
৩
০
২
১০
২৪
তেলেঙ্গানা
৩
০
৩
১
৭
২৫
উত্তরপ্রদেশ
৮
০
০
১
৯
২৬
পশ্চিমবঙ্গ
৪
৪
২
৪
১৪
মোট
৬৪
৩২
১৪
৪৫
১৫৫
রাজ্যসভায় আজ এক লিখিত জবাবে এই তথ্য দেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/BD/DM
(Visitor Counter : 143
অর্থমন্ত্রক
১৪টি রাজ্যকে রাজস্ব ঘাটতি বাবদ ৬,১৯৪.০৯ কোটি টাকা সাহায্য
নয়াদিল্লি, ১০ মার্চ, ২০২১
কেন্দ্রীয় অর্থ মন্ত্রকের ব্যয় নির্বাহ দপ্তর আজ দ্বাদশ তথা চূড়ান্ত মাসিক কিস্তি হিসাবে রাজ্যগুলিকে ক্ষমতা-হস্তান্তর পরবর্তী ৬ হাজার ১৯৪ কোটি ৯ লক্ষ টাকার রাজস্ব ঘাটতি মিটিয়ে দিয়েছে। দ্বাদশ মাসিক কিস্তি মিটিয়ে দেওয়ার ফলে চলতি অর্থবর্ষে রাজ্যগুলিকে ক্ষমতা হস্তান্তর পরবর্তী রাজস্ব ঘাটতি বাবদ সাহায্য হিসাবে মোট ৭৪ হাজার ৩৪০ কোটি টাকা দেওয়া হ’ল।
পশ্চিমবঙ্গকে ২০২০-২১ এ ক্ষমতা-হস্তান্তর পরবর্তী রাজস্ব ঘাটতি বাবদ সাহায্য হিসাবে দ্বাদশ কিস্তিতে  ৪১৭ কোটি ৬৪ লক্ষ টাকা সহ মোট ৫ হাজার ১২ কোটি ৯৩ লক্ষ টাকা দেওয়া হয়েছে। উল্লেখ করা যেতে পারে, সংবিধানের ২৭৫ ধারার আওতায় রাজ্যগুলিকে ক্ষমতা হস্তান্তর পরবর্তী রাজস্ব ঘাটতি বাবদ সাহায্য দেওয়া হয়ে থাকে। ক্ষমতা-হস্তান্তর পরবর্তী সময়ে রাজ্যগুলির রাজস্ব খাতে ঘাটতি মেটাতে পঞ্চদশ অর্থ কমিশনের সুপারিশ অনুযায়ী মাসিক কিস্তিতে এই অনুদান দেওয়া হয়। কমিশন এখনও পর্যন্ত ১৪টি রাজ্যকে এই অনুদান দেওয়ার প্রস্তাব করেছে। যোগ্য রাজ্যগুলিকে ২০২০-২১ অর্থবর্ষে রাজস্ব ও ব্যয়-নির্বাহ খাতে ঘাটতির পরিমাণ নিরূপণ করে কমিশনের সুপারিশের ভিত্তিতে সাহায্য দেওয়া হয়। কমিশন ২০২০-২১ অর্থবর্ষে ১৪টি রাজ্যকে ক্ষমতা হস্তান্তর পরবর্তী ৭৪ হাজার ৩৪০ কোটি টাকার রাজস্ব ঘাটতি বাবদ সাহায্য দেওয়ার প্রস্তাব করে। কমিশনের এই প্রস্তাব অনুযায়ী কেন্দ্রীয় সরকার ঐ রাজ্যগুলিকে আজ দ্বাদশ কিস্তির প্রাপ্য সাহায্য মিটিয়ে দিয়েছে।
পঞ্চদশ অর্থ কমিশন ক্ষমতা হস্তান্তর পরবর্তী রাজস্ব ঘাটতি মেটাতে সহায়তা দেওয়ার জন্য যে ১৪টি রাজ্যের প্রস্তাব করে তার মধ্যে পশ্চিমবঙ্গের পাশাপাশি রয়েছে – অন্ধ্রপ্রদেশ, আসাম, হিমাচল প্রদেশ, কেরল, মণিপুর, মিজোরাম, পাঞ্জাব, সিকিম, তামিলনাডু, ত্রিপুরা প্রভৃতি।
প্রধানমন্ত্রীরদপ্তর
প্রধানমন্ত্রী বলেছেন, ভারত মার্কিন অংশীদারিত্ব আগের চেয়ে শক্তিশালী
নতুন দিল্লি, ৯ এপ্রিল, ২০২০
প্রধানমন্ত্রী শ্রী নরেন্দ্র মোদী বলেছেন, ভারত মার্কিন অংশীদারিত্ব এখন আগের চেয়ে শক্তিশালী।
কোভিড-১৯ সংক্রমণের বিরুদ্ধে লড়াইয়ে মার্কিন যুক্তরাষ্ট্রকে হাইড্রক্সিক্লোরোকুইন সরবরাহের জন্য ভারত যে সিদ্ধান্ত নিয়েছে, তার জন্য কৃতজ্ঞতা প্রকাশ করে রাষ্ট্রপতি ডোনাল্ড ট্রাম্প যে ট্যুইট করেন,তার জবাবে আজ শ্রী মোদী এ কথা জানান।
মার্কিন রাষ্ট্রপতিকে প্রত্যুত্তরে, ”প্রধানমন্ত্রী বলেছেন, বর্তমান এই সময় বন্ধুদের আরও কাছে নিয়ে এসেছে। ভারত-মার্কিন অংশীদারিত্ব আগের চেয়ে শক্তিশালী। মানবতার স্বার্থে ভারত যথাসাধ্য সহায়তার চেষ্টা করবে ”।
(CG/SS
প্রধানমন্ত্রীরদপ্তর
প্রধানমন্ত্রী পিথোরাগড় কেন্দ্রীয় বিদ্যালয়ে পড়ুয়াদের পরিবেশনায় পরীক্ষা পে চর্চা নিয়ে একটি সঙ্গীত সকলের সঙ্গে ভাগ করে নিয়েছেন
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী পিথোরাগড় কেন্দ্রীয় বিদ্যালয়ে পড়ুয়াদের পরিবেশনায় পরীক্ষা পে চর্চা নিয়ে একটি সঙ্গীত সকলের সঙ্গে ভাগ করে নিয়েছেন।
কেন্দ্রীয় বিদ্যালয় সংস্থানের একটি ট্যুইট সকলের সঙ্গে ভাগ করে নিয়ে প্রধানমন্ত্রী তাঁর ট্যুইটে বলেন;
“দুর্দান্ত! সুরে সুরে গাঁথা পড়ুয়াদের এই চিন্তা-ভাবনা পরীক্ষার উৎসবে নতুন উদ্দীপনা আনবে। পড়ুয়াদের উৎসাহিত করবে।”
(PG/PM/NS
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা রাষ্ট্রীয় শিক্ষানবীশ প্রশিক্ষণ প্রকল্পের সময়সীমা আরও ৫ বছর বৃদ্ধির প্রস্তাবে অনুমোদন করেছে
রাষ্ট্রীয় শিক্ষানবীশ প্রশিক্ষণ প্রকল্পে যারা প্রশিক্ষণ নেবেন তাঁদের বৃত্তির জন্য ৩,০৫৪ কোটি টাকা বরাদ্দ করা হবে
শিল্প ও বাণিজ্য সংস্থাগুলি প্রায় ৯ লক্ষ শিক্ষানবীশকে প্রশিক্ষণ দেবে
নয়াদিল্লী, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটি রাষ্ট্রীয় শিক্ষানবীশ প্রশিক্ষণ প্রকল্পে যাঁরা প্রশিক্ষণ নেবেন তাঁদের বৃত্তির জন্য ৩,০৫৪ কোটি টাকার প্রস্তাবটি অনুমোদন করেছে। ২০২১-২২ থেকে ২০২৫-২৬ সময়কালে  কেন্দ্রীয় শিক্ষা মন্ত্রক এই প্রকল্পের মাধ্যমে প্রায় ৯ লক্ষ শিক্ষানবীশের প্রশিক্ষণ পাবার সংস্থান করবে। শিল্প ও বাণিজ্য সংস্থাগুলির প্রশিক্ষণ দেওয়ার পর সফল ছাত্রছাত্রীদের কাজের সন্ধান পেতে সুবিধা হবে।
ইঞ্জিনিয়ারিং, কলা, বিজ্ঞান ও বাণিজ্য শাখায় যাঁরা স্নাতক হয়েছেন তাঁরা প্রশিক্ষণের সময় মাসে ৯ হাজার টাকা বৃত্তি পাবেন। ডিপ্লোমা উত্তীর্ণ ছাত্রছাত্রীরা এই প্রশিক্ষণ কর্মসূচিতে ৮ হাজার টাকা বৃত্তি পাবেন।
আগামী ৫ বছরে সরকার এর জন্য ৩ হাজার কোটি টাকার বেশি অর্থ বরাদ্দ করেছে, যা বিগত ৫ বছরের চাইতে সাড়ে ৪ গুণ বেশি। ২০২০র জাতীয় শিক্ষা নীতির সঙ্গে সাযুজ্য রেখে শিক্ষানবীশ কর্মসূচিতে অর্থ বরাদ্দ বাড়ানো হয়েছে।
‘সবকা সাথ, সবকা বিকাশ-- সবকা বিশ্বাস, সবকা প্রয়াস’౼ সরকারের এই নীতি অনুযায়ী এখন থেকে ইঞ্জিনিয়ারিং পড়ুয়া ছাত্রছাত্রীরা ছাড়াও কলা, বিজ্ঞান ও বাণিজ্য বিভাগের ছাত্রছাত্রীরাও এই কর্মসূচির সুযোগ পাবেন। এরফলে তাঁদের দক্ষতা বৃদ্ধি হবে এবং আগামী ৫ বছরে প্রায় ৭ লক্ষ যুবক-যুবতীর কর্মসংস্থানের সুবিধা হবে। রাষ্ট্রীয় শিক্ষানবীশ প্রশিক্ষণ প্রকল্পে মোবাইল ও চিকিৎসা সরঞ্জাম তৈরি, ওষুধ, গাড়ি নির্মাণ শিল্প, বৈদ্যুতিন ও প্রযুক্তি ক্ষেত্রের মত উৎসাহভিত্তিক উৎপাদন কর্মসূচীর জন্য দক্ষ মানব সম্পদ গড়ে তোলা সম্ভব হবে। এছাড়াও যোগাযোগ এবং পণ্য পরিবহণ ক্ষেত্রেও গতিশক্তি প্রকল্পের মাধ্যমে দক্ষ মানব সম্পদ সরবরাহ করা যাবে।
CG/CB/NS
(
প্রধানমন্ত্রীরদপ্তর
বিশিষ্ট সাহিত্যিক মনোরমা মহাপাত্রের প্রয়াণে প্রধানমন্ত্রীর শোকপ্রকাশ
নতুনদিল্লি, ১৮ই সেপ্টেম্বর, ২০২১
প্রধানমন্ত্রী শ্রী নরেন্দ্র মোদী বিশিষ্ট সাহিত্যিক মনোরমা মহাপাত্রের প্রয়াণে শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন,
“বিশিষ্ট সাহিত্যিক মনোরমা মহাপাত্রের প্রয়াণে আমি মর্মাহত। বিভিন্ন বিষয় নিয়ে লেখার জন্য তিনি স্মরণীয় হয়ে থাকবেন। সংবাদ মাধ্যমেও তিনি অনেক লেখা লিখেছেন। তিনি সমাজ সেবার কাজেও যুক্ত ছিলেন। তাঁর পরিবার পরিজন ও গুণমুগ্ধদের সমবেদনা জানাই। ওঁ শান্তি ।“
CG/CB/
(
স্বাস্থ্যওপরিবারকল্যাণমন্ত্রক
কোভিড-১৯ আক্রান্তের সংখ্যা খুব বেশী,দেশের এমন ২০টি জেলায় কেন্দ্রীয় দল পাঠানো হচ্ছে
নতুন দিল্লি, ৩ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক ২০টি কেন্দ্রীয় জনস্বাস্থ্য দল গঠন করেছে। কোভিড – ১৯ সংক্রমণের হার সবথেকে বেশি দেশের এমন ২০ টি জেলায় এদের পাঠানো হবে । এই জেলাগুলি হলঃ –
১) মুম্বাই, মহারাষ্ট্র।
২) আহমেদাবাদ, গুজরাট।
৩) দিল্লি  ।
৪) ইন্দোর, মধ্যপ্রদেশ।
৫) পুণে, মহারাষ্ট্র।
৬) জয়পুর, রাজস্থান।
৭) থানে, মহারাষ্ট্র।
৮) সুরাট, গুজরাট।
৯) চেন্নাই, তামিলনাডু।
১০) হায়দ্রাবাদ, তেলেঙ্গানা।
১১) ভোপাল, মধ্যপ্রদেশ।
১২) যোধপুর, রাজস্থান।
১৩) দিল্লি ।
১৪) আগরা, উত্তরপ্রদেশ।
১৫) কলকাতা, পশ্চিমবঙ্গ।
১৬) কুরনুল, অন্ধ্রপ্রদেশ।
১৭) ভাদোদরা, গুজরাট।
১৮) গুন্টুহর, অন্ধ্রপ্রদেশ।
১৯) কৃষ্ণা, অন্ধ্রপ্রদেশ।
২০) লক্ষ্মৌ, উত্তরপ্রদেশ।
এই দলগুলি কোভিড – ১৯ মোকাবিলায় রাজ্যগুলিকে সংক্রমিত জেলা ও শহরে বিভিন্ন প্রতিরোধমূলক ব্যবস্থা গ্রহণে সাহায্য করবে। এই দলগুলি রাজ্য সরকারকে সবরকমের সহযোগিতা করবে।
(CG/CB/SFS
তথ্যওসম্প্রচারমন্ত্রক
সপ্তদশ মুম্বাই আন্তর্জাতিক চলচ্চিত্র উৎসব : চলচ্চিত্র জমা দেওয়ার সময়সীমা বৃদ্ধি
মুম্বাই, ১৫ মার্চ, ২০২২
সপ্তদশ মুম্বাই আন্তর্জাতিক চলচ্চিত্র উৎসবের জন্য চলচ্চিত্র জমা দেওয়ার সময়সীমা বাড়িয়ে আগামী ২০ মার্চ করা হয়েছে। চলচ্চিত্র নির্মাতারা ডকুমেন্টরি, শর্ট ফিকশন এবং অ্যানিমেশন ক্যাটাগরিতে চলচ্চিত্র জমা দিতে পারবেন। অবশ্য, ২০১৯-এর ১ সেপ্টেম্বর থেকে ২০২১-এর ৩১ ডিসেম্বর পর্যন্ত সময়ে যে সমস্ত চলচ্চিত্রের নির্মাণ কাজ শেষ হয়েছে কেবল সেগুলিই জমা করা যাবে। উল্লেখ করা যেতে পারে, সপ্তদশ মুম্বাই আন্তর্জাতিক চলচ্চিত্র উৎসব আগামী ২৯ মে থেকে ৪ জুন পর্যন্ত অনুষ্ঠিত হবে। মুম্বাইয়ে ফিল্মস ডিভিশন কমপ্লেক্সে এই চলচ্চিত্র উৎসবের আয়োজন করা হয়েছে। চলচ্চিত্র নির্মাতারা বিস্তারিত জানতে পাশে দেওয়া লিঙ্কে গিয়ে লগইন করতে পারেন। লিঙ্কটি হল - www.miff.in অথবা https://filmfreeway.com/MumbaiInternationalFilmFestival-MIFF। এছাড়াও চলচ্চিত্র উৎসব সম্পর্কে যে কোনও বিষয় জানার জন্য ফেস্টিভ্যাল ডায়রেক্টরেটের দূরাভাষ এবং ই-মেলে যোগাযোগ করা যেতে পারে। দূরাভাষ ও ই-মেল ঠিকানা - +91-22-23522252 / 23533275 miffindia[at]gmail[dot]com।
চলচ্চিত্র উৎসবে সেরা ডকুমেন্টরি বা তথ্যচিত্রটিকে ‘স্বর্ণ শঙ্খ’ এবং ১০ লক্ষ টাকা নগদ পুরস্কার দেওয়া হবে। এছাড়াও বিভিন্ন বিভাগে সেরা ছবিগুলিকে নগদ পুরস্কার ‘রৌপ্য শঙ্খ’, ট্রফি ও শংসাপত্র দেওয়া হবে।
ভারত স্বাধীনতার অমৃত মহোৎসব উদযাপন করছে। এই প্রেক্ষিতে এবারের মুম্বাই চলচ্চিত্র উৎসবে ‘India@75’ শীর্ষক বিষয়ে সেরা স্বল্পদৈর্ঘ্যের চলচ্চিত্রটিকে বিশেষ পুরস্কার দিয়ে সম্মানিত করা হবে। অ-কাহিনীচিত্রের সঙ্গে যুক্ত ভারতীয় চলচ্চিত্র ব্যক্তিত্বদের মর্যাদাপূর্ণ ‘ভি সান্তারাম লাইফটাইম অ্যাচিভমেন্ট পুরস্কার’ দেওয়া হবে। পুরস্কারস্বরূপ প্রাপককে নগদ ১০ লক্ষ টাকা, ট্রফি ও মানপত্র দেওয়া হবে।
দক্ষিণ এশিয়ায় অ-কাহিনী চলচ্চিত্রের সবথেকে পুরনো ও সর্ববৃহৎ মুম্বাই আন্তর্জাতিক চলচ্চিত্র উৎসবের আয়োজন করে তথ্য ও সম্প্রচার মন্ত্রকের ফিল্ম ডিভিশন। মহারাষ্ট্র সরকার এই চলচ্চিত্র উৎসব আয়োজনে সাহায্য করে থাকে। এই চলচ্চিত্র উৎসবে বিভিন্ন বিভাগে প্রতিযোগিতার পাশাপাশি কর্মশিবির, বিশিষ্ট চলচ্চিত্র নির্মাতাদের নিয়ে আলোচনাসভা প্রভৃতি আয়োজন করা হয়।
উল্লেখ করা যেতে পারে, ষোড়শ মুম্বাই আন্তর্জাতিক চলচ্চিত্র উৎসবে দেশ-বিদেশ থেকে রেকর্ড ৮১৭টি চলচ্চিত্র জমা পড়েছিল। এমনকি, দেশ-বিদেশের সেরা চলচ্চিত্র নির্মাতারা এই উৎসবে যোগ দিয়েছিলেন। প্রতিযোগিতার বিচারকমণ্ডলীতে ভারত ছাড়াও ফ্রান্স, জাপান, সিঙ্গাপুর, কানাডা ও বুলগেরিয়ার বিশিষ্ট চলচ্চিত্র ব্যক্তিত্বরা ছিলেন।
CG/BD/DM/
(Visitor Counter : 125
প্রতিরক্ষামন্ত্রক
সহায়তা ও প্রচারাভিযান প্যাভিলিয়নের উদ্বোধন এবং “ইন্ডিয়া এয়ারফোর্স : এ কাট অ্যাবাভ” শীর্ষক মোবাইল অ্যাপ্লিকেশনের সূচনা
নয়াদিল্লি, ০১ অগাস্ট, ২০১৯
কেন্দ্রীয় মানব সম্পদ উন্নয়ন মন্ত্রী ডঃ রমেশ পোখরিয়াল নিশাঙ্ক গতকাল নতুন দিল্লীতে জাতীয় বাল ভবনে সহায়তা ও প্রচারাভিযান প্যাভিলিয়নের উদ্বোধন করেন। অনুষ্ঠানে উপস্হিত ছিলেন কেন্দ্রীয় মানব সম্পদ উন্নয়ন প্রতিমন্ত্রী শ্রী ধুতরি সঞ্জয় সামরাও এবং বায়ুসেনা প্রধান বি এস ধানুয়া সহ বায়ুসেনার অন্যান্য আধিকারিকরা। অনুষ্ঠানে বায়ুসেনা প্রধান থ্রি-ডি এয়ার কমব্যাট মোবাইল গেম “ইন্ডিয়া এয়ারফোর্স : এ কাট অ্যাবাভ”এর সূচনা করেন।
প্রতি বছর সাড়ে সাত লক্ষেরও বেশি ছেলেমেয়ে এই বাল ভবনে ভ্রমনে আসে। সেই কারণেই এখানে সহায়তা ও প্রচারাভিযান প্যাভিলিয়ন খোলা হয়েছে। চতুর্থ থেকে দশম শ্রেণী পর্যন্ত ছাত্রছাত্রীরা অত্যাধুনিক প্রযুক্তিতে গড়ে ওঠা প্যাভিলিয়নে ভ্রমণের সময় ভারতীয় বিমান বাহিনীর বিভিন্ন কার্যকলাপ প্রত্যক্ষ এবং অনুভব করতে পারবে। এই প্যাভিলিয়নে রয়েছে, ভারতীয় বিমানবাহিনীর বিশেষ পোষাক, ডিজিটাল ফ্ল্যাক্স, এলইডি ডিসপ্লে সহ নানা সামগ্রী।
এর পাশাপাশি এই থ্রি-ডি এয়ার কমব্যাট মোবাইল গেমে ভারতীয় বিমান বাহিনীর বিভিন্ন রোমাঞ্চকর অভিযানের বিষয়ে তুলে ধরা হয়েছে, যাতে এই গেম খেলার সময় খেলোয়াররা রোমাঞ্চ অনুভব করতে পারে। এই গেম অ্যান্ড্রয়েড ফোনেও ডাউনলোড করা যাচ্ছে প্লে-স্টোর থেকে।
CG/SS/NS
(Visitor Counter : 138
কর্মী, জন-অভিযোগএবংপেনশনমন্ত্রক
সেন্ট্রাল অ্যাডমিনিসট্রেটিভ ট্রাইবুনালের প্রেস বিজ্ঞপ্তি
নতুন দিল্লি, ১৪ এপ্রিল, ২০২০
করোনা ভাইরাসের মোকাবিলায় দেশজুড়ে লকডাউন জারি হবার ফলে ২০ মার্চ থেকে সেন্ট্রাল অ্যাডমিনিসট্রেটিভ ট্রাইবুনালের নতুনদিল্লি সহ সমস্ত শাখায় কাজ বন্ধ হয়ে গেছে। ভিডিও কনফারেন্সের ব্যবস্থা না থাকায় ট্রাইবুনালের কোন কাজই হচ্ছে না। আজ প্রধানমন্ত্রী শ্রী নরেন্দ্র মোদী, জাতির উদ্দেশে ভাষণে জানিয়েছেন, ৩ মে পর্যন্ত এই লকডাউন বাড়ানো হল। তবে, ২০ তারিখ যে সব জায়গা হটস্পট নয়, সেগুলি ছাড়া অন্য জায়গার পরিস্থিতি নিয়ে পর্যালোচনা করা হবে।
ট্রাইবুনালের বিভিন্ন শাখায় পৃথক পৃথকভাবে ছুটি দেওয়া হয়। যেমন, এরনাকুলাম শাখায় এপ্রিলের মাঝামাঝি সময় থেকে ছুটি শুরু হয়। ব্যাঙ্গালুরুতে শুরু হয়, তার কিছুদিন পর। কিন্তু করোনা ভাইরাস মোকাবিলায় সমস্ত শাখার কাজ বন্ধ থাকায় সিদ্ধান্ত নেওয়া হয়েছে, পরিস্থিতি স্বাভাবিক হলে বার অ্যাসোসিয়েশনের সদস্যদের সঙ্গে আলোচনার ভিত্তিতে এই কাজ না হওয়ার ক্ষতিপূরণের ব্যাপারে সিদ্ধান্ত নেওয়া হবে।
তবে, জরুরী ভিত্তিতে কোনো শাখায়, কোনো আইনজীবী অনুরোধ জানালে প্রিন্সিপাল রেজিস্টারের কাছে তা জানাতে হবে। পরিস্থিতি বিবেচনা করে, সেক্ষেত্রে প্রয়োজনীয় নির্দেশ দেবার ব্যাবস্থা থাকছে।
প্রধান বেঞ্চ এবং অন্যান্য বেঞ্চগুলিতে খুব স্বল্প সংখ্যক কর্মী দিয়ে বর্তমানে কাজ চালানো হচ্ছে, যাতে কর্মীরা কোনো রকম ক্ষতিকর পরিস্থিতির সম্মুখীন না হন।
(CG/CB
স্বাস্থ্যওপরিবারকল্যাণমন্ত্রক
ডক্টর হর্ষবর্ধন লঙ্গিচুডিনাল এজিং স্টাডি অফ ইন্ডিয়া ওয়েভ- ওয়ান ইন্ডিয়া রিপোর্টের প্রকাশ করলেন
নতুন দিল্লি, ০৬ জানুয়ারি, ২০২১
কেন্দ্রীয় স্বাস্থ্য ও পরিবারকল্যাণমন্ত্রী ডক্টর হর্ষবর্ধন আজ ভার্চুয়াল মাধ্যমে লঙ্গিচুডিনাল এজিং স্টাডি অফ ইন্ডিয়া ওয়েভ- ওয়ান ইন্ডিয়া রিপোর্টের প্রকাশ করেছেন।
লঙ্গিচুডিনাল এজিং স্টাডি অফ ইন্ডিয়া বা লেসি ভারতের স্বাস্থ্য, অর্থনৈতিক এবং সামাজিক নির্ধারক ও জনসংখ্যা বৃদ্ধি সম্পর্কিত বিষয়ে সমীক্ষা করে থাকে। স্বাস্থ্য ও পরিবার কল্যাণ মন্ত্রক
প্রবীনদের স্বাস্থ্য পরিষেবার ক্ষেত্রে জাতীয় কর্মসূচি গ্রহণ করেছে। এ বিষয়ে সাহায্য নেওয়া হয়েছে ইন্টারন্যাশনাল ইনস্টিটিউট ফর পপুলেশন সাইন্সেস মুম্বাইয়ের। এ ক্ষেত্রে সহযোগিতা করছে হার্ভার্ড স্কুল অব পাবলিক হেলথ, ইউনিভার্সিটি অব সাউদার্ন ক্যালিফোর্নিয়া, ইউএসএ ও ইউনাইটেড নেশনস পপুলেশন ফান্ড এবং ন্যাশনাল ইনস্টিটিউট অন এজিং।
লাসি তাদের ওয়েভ- ওয়ানের মাধ্যমে ৪৫ বছরের ঊর্ধ্ব ৭২ হাজার ২৫০ জনকে নিয়ে সমীক্ষা চালাচ্ছেন। এছাড়াও ৬০ এবং ৭৫ বছর বয়সীদের নিয়েও সমীক্ষার কাজ শুরু করেছে।
রিপোর্টটি প্রকাশ করে কেন্দ্রীয় মন্ত্রী ডক্টর হর্ষবর্ধন বলেন, এটি ভারতের প্রথম এবং বিশ্বের বৃহত্তম সমীক্ষা যা সামাজিক, স্বাস্থ্য এবং অর্থনৈতিক সুস্থতার বিষয়ে প্রবীণ জনগোষ্ঠীর জন্য নীতি ও কর্মসূচির মাধ্যমে একটি পূর্ণাঙ্গ তথ্য তৈরি করবে। যা পরবর্তীকালে ব্যবহার করা হবে।
তিনি বলেন, ২০১১ সালের জনগণনা অনুযায়ী, দেশে ষাটোর্ধ্ব ব্যক্তির সংখ্যা ৮.৬ শতাংশ। এর মধ্যে কোন কোন বয়স্ক ব্যক্তি কি ধরনের বার্ধক্যজনিত অসুখে ভুগছেন তারও একটা সমীক্ষা করা হয়েছে। তিনি বলেন বয়স্ক নাগরিকদের স্বাস্থ্য সুরক্ষার জন্য সরকার বদ্ধপরিকর। আয়ুষ্মান ভারত যোজনার মাধ্যমে চিকিৎসা পরিষেবার প্রসার ঘটানো হয়েছে।
মানবসম্পদবিকাশমন্ত্রক
স্বচ্ছতার প্রসারে ছাত্রছাত্রীদের সামিল করতে স্বচ্ছ ভারত সামার ইন্টার্নশিপ কর্মসূচি
নয়াদিল্লি, ০৩ আগস্ট, ২০১৮
কেন্দ্রীয় সরকার বিশ্ববিদ্যালয় ও উচ্চতর শিক্ষা প্রতিষ্ঠানগুলির ছাত্রছাত্রীদের জন্য ‘স্বচ্ছ ভারত সামার ইন্টার্নশিপ – স্বচ্ছতার লক্ষ্যে ১০০ ঘন্টা’ শীর্ষক এক কর্মসূচি শুরু করেছে। এই কর্মসূচির আওতায় সংশ্লিষ্ট শিক্ষা প্রতিষ্ঠানের ঠিক করে দেওয়া গ্রামগুলিতে গিয়ে ছাত্রছাত্রীরা স্বচ্ছতা সম্পর্কিত কাজকর্মে স্বেচ্ছায় ১০০ ঘন্টা শ্রমদান করে থাকে। কর্মসূচিতে সামিল ছাত্রছাত্রীরা গ্রামের মানুষকে পরিস্কার-পরিচ্ছন্নতা ও সুস্বাস্থ্যের ব্যাপারে সচেতন করে তোলার কাজ করে। এমনকি, গ্রামগুলিতে কঠিন বর্জ্য ব্যবস্থাপনার ব্যাপারেও মানুষকে অবহিত করা হয়।
স্বেচ্ছায় ১০০ ঘন্টা শ্রমদান বা ইন্টার্নশিপ শেষে অংশগ্রহণকারী ছাত্রছাত্রীদের বিশেষ শংসাপত্র দেওয়া হয়। এছাড়াও, শংসাপত্র প্রদানের পাশাপাশি কলেজ স্তরে সেরা ছাত্রছাত্রীদের শিল্ড বা কাপ দেওয়া হয়। বিশ্ববিদ্যালয় স্তরে তিনজনকে ৩০ হাজার, ২০ হাজার ও ১০ হাজার টাকা নগদ পুরস্কার দেওয়া হয়। রাজ্যস্তরে পুরস্কার স্বরূপ ৫০ হাজার, ৩০ হাজার ও ২০ হাজার টাকা নগদ দেওয়া হয়। জাতীয় স্তরে পুরস্কারের পরিমাণ ২ লক্ষ, ১ লক্ষ এবং ৫০ হাজার টাকা।
রাজ্যসভায় বৃহস্পতিবার এক প্রশ্নের লিখিত জবাবে এই তথ্য দেন মানবসম্পদ উন্নয়ন প্রতিমন্ত্রী ডঃ সত্যপাল সিং।
CG/BD/SB……
(Visitor Counter : 51
আইনওবিচারমন্ত্রক
প্রেস বিজ্ঞপ্তি
নয়াদিল্লি, ০৮ মার্চ, ২০২২
ভারতের রাষ্ট্রপতি সংবিধানের ২১৭ অনুচ্ছেদের ১ নম্বর ধারার ক্ষমতাবলে প্রধান বিচারপতির সঙ্গে পরামর্শক্রমে মণিপুর হাইকোর্টের অতিরিক্ত বিচারপতি শ্রী আহনথেম বিমল সিং-কে ঐ আদালতের বিচারপতি হিসাবে নিযুক্ত করেছেন। বিচারপতি সিং যেদিন থেকে কার্যভার গ্রহণ করবেন, সেদিন থেকে এই নিয়োগ কার্যকর হবে।
বিচার বিভাগ  আইন ও বিচার মন্ত্রক
(CG/CB/SB
ভূ-বিজ্ঞানমন্ত্রক
আগামী ৩০ এপ্রিল দক্ষিণ আন্দামান সাগর এবং আশেপাশের অঞ্চলের ওপরে নিম্নচাপ তৈরির সম্ভাবনা
নতুন দিল্লি, ২৬ এপ্রিল, ২০২০
আবহাওয়ার পূর্বাভাস অনুযায়ী এবং ওই অঞ্চলের পরিবেশ ও তাপ-গতিশীলতার ভিত্তিতে, ৩০ এপ্রিল দক্ষিণ-আন্দামান সাগরের আশেপাশের অঞ্চলে একটি নিম্নচাপ তৈরি হওয়ার সম্ভাবনা রয়েছে। পরবর্তী ৪৮ ঘন্টায় এটি আরও বাড়ার সম্ভাবনা রয়েছে। ৩০ এপ্রিল থেকে ৩ মে' এর মধ্যে এটি প্রাথমিকভাবে উত্তর-উত্তর-পশ্চিম দিকে অগ্রসর হবে এবং তারপরে উত্তর-উত্তর-পূর্বে এবং আন্দামান ও নিকোবর দ্বীপপুঞ্জের দিকে অগ্রসর হবে বলে মনে করা হচ্ছে।
ভারতীয় আবহাওয়া দপ্তরের সাইক্লোন সতর্কতা কেন্দ্র বলেছে যে, এই নিম্নচাপটির ওপর নিয়মিত নজর রাখা হচ্ছে এবং সংশ্লিষ্ট রাজ্য সরকারগুলিকে নিয়মিত এ বিষয়ে অবহিত করা হচ্ছে।
এর জেরে, আন্দামান ও নিকোবর দ্বীপপুঞ্জ এবং সংলগ্ন সমুদ্র অঞ্চলে নিম্নলিখিত প্রতিকূল আবহাওয়ার সম্ভাবনা রয়েছে:
সতর্কতা:
বৃষ্টিপাত: ৩০ এপ্রিল থেকে নিকোবর দ্বীপপুঞ্জের বিভিন্ন জায়গায় ভারী বৃষ্টিপাতের পাশাপাশি অনেক জায়গায় হালকা থেকে মাঝারি বৃষ্টিপাতের সম্ভাবনা রয়েছে। পরবর্তী দিনগুলিতে ভারী এবং অতি ভারীর বৃষ্টির সম্ভাবনা রয়েছে। অন্দামান ও নিকোবর দ্বীপপুঞ্জে ১ মে বিভিন্ন স্থানে ভারী থেকে অতিভারী বৃষ্টিপাতের পাশাপাশি কোনো কোনো জায়গায় হালকা থেকে মাঝারি বৃষ্টিপাত হতে পার।আন্দামান ও নিকোবর দ্বীপপুঞ্জের কিছু জায়গায় ২ মেতেও ভারী থেকে অতি ভারী বৃষ্টিপাত হতে পারে।
বাতাসের সতর্কতা:২ এবং ৩ মে উত্তর সুমাত্রা উপকূল, দক্ষিণ আন্দামান সাগর, নিকোবর দ্বীপপুঞ্জের উপসাগর এবং সংলগ্ন দক্ষিণ-পূর্ব বঙ্গোপসাগর এবং উত্তর আন্দামান সাগরে, আন্দামান দ্বীপপুঞ্জ এবং দক্ষিণ-পূর্ব এবং মধ্য-পূর্ব বঙ্গোপসাগরের ওপর ৪০-৫০কিলোমিটার থেকে ৬০ কিলোমিটার বেগে ঝড়ো হাওয়া বইতে পারে।
সমুদ্রের পরিস্থিতি: ৩০এপ্রিল এবং ১মে উত্তর সুমাত্রা উপকূল, দক্ষিণ আন্দামান সাগর এবং সংলগ্ন দক্ষিণ-পূর্ব বঙ্গোপসাগর এবং ২ ও ৩ মে আন্দামান সাগর এবং বঙ্গোপসাগরের আশেপাশের অঞ্চলগুলি দক্ষিণ-পূর্ব এবং পূর্ব মধ্য বঙ্গোপসাগরের পরিস্থিতি উত্তাল থাকতে পারে এবং বড় ঢেউ উঠতে পারে।
মৎসজীবীদের জন্য সতর্কতা: মৎস্যজীবীদের৩০ এপ্রিল থেকে ৩ মে অবধি উত্তর সুমাত্রা উপকূল, আন্দামান সাগর এবং দক্ষিণ-পূর্ব এবং মধ্য-পূর্ব বঙ্গোপসাগরের আশেপাশের অঞ্চলগুলিতে মাছ না ধরতে যাওয়ার পরামর্শ দেওয়া হচ্ছে।
এটি সম্পর্কে আপডেট পেতে www.imd.gov.in,www.rsmcnewdelhi.imd.gov.in এবং www.mausam.imd.gov.in এ ক্লিক করুন।
(CG/SS
শিল্পওবাণিজ্যমন্ত্রক
ই-কমার্স এবং প্রযুক্তি সংস্হাগুলির সঙ্গে বাণিজ্য মন্ত্রীর বৈঠক
নয়াদিল্লি, ১৮ জুন, ২০১৯
কেন্দ্রীয় বাণিজ্য, শিল্প এবং রেল মন্ত্রী শ্রী পীযুষ গোয়োল নতুন দিল্লীতে গতকাল ই-কমার্স এবং প্রযুক্তি সংস্হাগুলির সঙ্গে পরামর্শমূলক বৈঠক করেছেন। দেশে এবং বিদেশে বিভিন্ন ব্যবসার সঙ্গে যুক্ত বহুজাতিক ই-কমার্স ও প্রযুক্তি সংস্হাগুলি এই বৈঠকে অংশ নিয়েছিল। বৈঠকে পৌরহিত্য করেন কেন্দ্রীয় মন্ত্রী শ্রী পীযুষ গোয়েল। দেশে গোপনীয়তা ও উদ্ভাবনী দুই ক্ষেত্রেই যাতে সফলতা আসে এবং সারা বিশ্বে প্রযুক্তি ক্ষেত্রে ভারত নেতৃত্ব দেওয়ার বিষয়ে আরও বেশি শক্তিশালী হয়ে উঠতে পারে সেই উদ্দেশ্যেই একটি শক্তিশালী তথ্য সুরক্ষা কাঠামো গঠনের জন্য সংস্হাগুলির কাছ থেকে পরামর্শ ও মতামত নেওয়া হয় বৈঠকে। কেন্দ্রীয় বাণিজ্য, শিল্পমন্ত্রী ছাড়াও বৈঠকে উপস্হিত ছিলেন শিল্প ও আভ্যন্তরীণ বাণিজ্য উৎসাহদান দপ্তরের সচিব, বাণিজ্য সচিব, ইলেক্ট্রনিক্স এবং তথ্য প্রযুক্তি মন্ত্রকের সচিব, রিজার্ভ ব্যাঙ্কের ডেপুটি গভর্নর প্রমুখ।
রিজার্ভ ব্যাঙ্কের ডেপুটি গভর্নর বি পি কানুনগো তথ্য সুরক্ষার ক্ষেত্রে প্রয়োজনীয় নির্দেশিকার কথা বৈঠকে উপস্হিত সংস্হাগুলির সামনে তুলে ধরেন। ই-কমার্স শিল্পের সঙ্গে যুক্ত প্রতিনিধিরা ই-কমার্স খসড়া নীতিতে উল্লিখিত বিষয়গুলি যথাযথ পরামর্শদায়ক নয় বলে কেন্দ্রীয় মন্ত্রীকে তাদের উদ্বেগের কথা জানান। শ্রী গোয়েল তাদের সব উদ্বেগ খতিয়ে দেখার আশ্বাস দেন। কেন্দ্রীয় মন্ত্রী এই সমস্যার সমাধানের জন্য ই-কমার্স শিল্পের সঙ্গে যুক্ত প্রতিনিধিদের ১০ দিনের মধ্যে লিখিত আকারে পরামর্শ শিল্প ও আভ্যন্তরীণ বাণিজ্য উৎসাহদান দপ্তরের কাছে জমা দিতে বলেন। কেন্দ্রীয় মন্ত্রী পীযুষ গোয়েল সম্প্রতি জি-২০ বৈঠকে বাণিজ্য এবং নগদহীন অর্থনীতি নিয়ে আলোচনার বিষয়টি বৈঠকে তুলে ধরেন। এদিনের আলোচনায় উপস্হিত ছিলেন কেন্দ্রীয় বাণিজ্য শিল্প মন্ত্রকের প্রতিমন্ত্রী সোমপ্রকাশ। বিশ্ব বাণিজ্য সংস্হার ভারতের রাষ্ট্রদূত জে এস দীপক এবং মাস্টার কার্ডের সভাপতি ও সিইও ভিডিও লিঙ্কের মাধ্যমে এই বৈঠকে যোগ দেন।
CG/SS/NS
(Visitor Counter : 92
প্রধানমন্ত্রীরদপ্তর
প্রধানমন্ত্রী ‘মহিলাদের ক্ষমতায়নের ৮ বছর’ – এর বিবরণ শেয়ার করেছেন
মহিলাদের আরও ক্ষমতায়নের জন্য একটি নতুন দৃষ্টান্ত তৈরি করা হচ্ছে
নয়াদিল্লি, ০৯ জুন, ২০২২
প্রধানমন্ত্রী শ্রী নরেন্দ্র মোদী নারী শক্তির ক্ষমতায়নের লক্ষ্যে সরকারের কর্মকাণ্ড সম্বলিত তথ্য সহ narendramodi.in - এ বর্তমান বিভিন্ন নিবন্ধের বিশদ বিবরণ শেয়ার করেছেন।
শ্রী মোদী একই সঙ্গে MyGov – এর একটি ট্যুইটের যোগসূত্র শেয়ার করেছেন, যেখানে মহিলাদের কল্যাণ ও ক্ষমতায়নের জন্য সরকারের বিভিন্ন প্রকল্প এবং উদ্যোগের তথ্য রয়েছে।
প্রধানমন্ত্রী ট্যুইটে জানিয়েছেন, “মহিলাদের আরও ক্ষমতায়নের জন্য কিভাবে একটি নতুন দৃষ্টান্ত তৈরি করা হচ্ছে, সে সম্পর্কে আপনি এই নিবন্ধগুলি পড়ে উপভোগ করতে পারেন। এই প্রয়াসগুলি বিভিন্ন ক্ষেত্রকে যুক্ত এবং মহিলাদের জন্য আরও মর্যাদা ও সুযোগ সুনিশ্চিত করেছে। #8YearsOfWomenEmpowerment"
“ভারতের নারী শক্তির ক্ষমতায়নের কর্মকাণ্ড সম্পর্কে সর্বাঙ্গীন তথ্য। #8YearsOfWomenEmpowerment"
CG/SS/SB
(
বিদ্যুৎমন্ত্রক
শক্তি ক্ষেত্রে অগ্রণী দেশগুলির দ্বাদশ বৈঠকে জ্বালানী সাশ্রয়ে শিল্প সংস্থাগুলিকে উৎসাহিত করতে ভারত ও ব্রিটেনের মধ্যে নতুন কর্মপদ্ধতি চালু
নতুন দিল্লি, ৩ জুন, ২০২১
ভারত ও ব্রিটেন একযোগে এক নতুন কর্মপদ্ধতি সূচনা করেছে। এই কর্মপদ্ধতি পরিশ্রুত জ্বালানী সম্পর্কিত উদ্যোগের আওতায় শিল্প সংস্থায় জ্বালানী ব্যবহারে দক্ষতা বাড়াতে উৎসাহিত করবে। শক্তি ক্ষেত্রে অগ্রণী দেশগুলির দ্বাদশ বৈঠক গত ৩১ মে শুরু হয়েছে। আগামী ৬ জুন পর্যন্ত এই বৈঠক চলবে। এই বৈঠক উপলক্ষে ভারত ও ব্রিটেন শিল্প সংস্থায় জ্বালানী সাশ্রয়ে দক্ষতা বাড়াতে এক নতুন কার্যপদ্ধতি শুরু করার ব্যাপারে সম্মত হয়েছে। উল্লেখ করা যেতে পারে, শিল্প সংস্থায় কার্বন নিঃসরণের পরিমাণ কমানোর লক্ষ্যে যে উদ্যোগ গ্রহণ করা হয়েছে, তাতে জার্মানি ও কানাডা বড় ভূমিকা নিয়েছে। আরও অনেক দেশ শীঘ্রই এই উদ্যোগে সামিল হবে বলে মনে করা হচ্ছে। শিল্প সংস্থায় কার্বন নিঃসরণের পরিমাণ কমিয়ে পরিশ্রুত জ্বালানীর ব্যবহার বাড়ানোর লক্ষ্যে আন্তর্জাতিক পর্যায়ে এই উদ্যোগের সূচনা হয়। এই ধরণের উদ্যোগ গ্রহণের উদ্দেশ্য হল, পরিবেশ-বান্ধব প্রযুক্তির ব্যবহার আরও বাড়ানো এবং কম পরিমাণে কার্বন নিঃসরণ হয়ে থাকে এমন পণ্য সামগ্রীর উৎপাদন বৃদ্ধি।
বৈঠকে কেন্দ্রীয় শক্তি মন্ত্রকের সচিব শ্রী অলোক কুমার বলেন, ভারত ২০৩০-এর মধ্যে কার্বন নিঃসরণের পরিমাণ কমিয়ে জিডিপি-র ৩০ থেকে ৩৫ শতাংশ করার লক্ষ্যে অঙ্গিকারবদ্ধ।
ভারতের এই অঙ্গিকারের ফলে জ্বালনীর ব্যবহার বেশি এমন শিল্প সংস্থা যেমন - লোহা ও ইস্পাত, সিমেন্ট এবং পেট্রো রসায়ন ক্ষেত্রে কার্বন নিঃসরণের পরিমাণ কমাতে পরিচ্ছন্ন জ্বালানীর প্রয়োগ ধীরে ধীরে বৃদ্ধি পাবে। মন্ত্রকের সচিব আরও জানান, সরকারের এই অঙ্গিকারের ফলে ইতিমধ্যে শক্তির চাহিদা কমতে শুরু করেছে এবং জ্বালানী সাশ্রয় ধীরে ধীরে বাড়ছে।
CG/BD/AS
(Visitor Counter : 140